Петричкият музей се сдоби със стан
В Международният ден на културно-историческото наследство Историческият музей в Петрич обогати етнографската експозиция с автентичен работещ тъкачен стан. 18 април е обявен от ЮНЕСКО през 1983 г. за Световен ден за опазване на паметниците на културата и забележителните места. Община Петрич е богата на културно-исторически паметници, някои от които са включени всписъка на 100-те исторически обекта и са обявени за паметници на културата от национално значение - като НПМ "Самуилова крепост" и "Античен град Хераклея Синтика". Стремежът на Историческия музей- Петрич е не само на тази дата, а и като цяло обществото да осъзнае колко всъщност уязвими и застрашени са тези паметници и исторически места. Днес Историческият музей - Петрич разполага с над 18 000 музейни експоната, комплектовани в четири отдела: Централна експозиционна зала, Къща музей Ванга, Античен град Хераклея Синтика и Самуилова крепост.